Stedet var stort nok til å få eget poståpneri i 1871. Dette ble ikke nedlagt før i 1982. Rødtangen var også det første stedet i Hurum som fikk telefonforbindelse på 1890-tallet, i samme hus som poståpneriet, da Drammen Oplands Telefonselskab oppretta ei linje dit. Telefonsentralen på Rødtangen ble overført til Holmsbu i 1904. Talestasjonen på Rødtangen ble nedlagt i 1949, og erstatta av en telefonkiosk.